Rámcová zmluva č. 460000XXXX/OVS/2026 o poskytovaní služieb psychologického poradenstva
uzatvorená podľa § 269 ods. 2 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník")

medzi

Obchodné meno	:	Železničná spoločnosť Slovensko, a.s.
Sídlo			:	Rožňavská 1
832 72 Bratislava
Zapísaná 
v Obch. registri		: 	Mestského súdu Bratislava III.
Oddiel: Sa, vložka č.: 3497/B
IČO			:	35 914 939
IČ DPH			:	SK2021920076
DIČ			:	2021920076
[bookmark: OLE_LINK5]Bankové spojenie	: 	Všeobecná úverová banka, a.s.
Číslo účtu		: 	2235304454/0200
IBAN			: 	SK25 0200 0000 0022 3530 4454
v zastúpení		:	Ing. Ivana Piňosová – Predsedníčka predstavenstva
				Ing. Rastislav Glasa– Podpredseda predstavenstva
osoba oprávnená 
konať.	:		

(ďalej len „ZSSK“ alebo “objednávateľ”)

a

Názov			: 	
Sídlo			: 	
Zastúpené		: 	
IČO			: 	
DIČ			: 	
Zapísané		: 	 
Bankové spojenie	: 	 
IBAN			: 	 

(ďalej len “poskytovateľ”)


















Článok I.
Predmet zmluvy

1. Predmetom tejto Zmluvy je úprava vzájomných vzťahov medzi Objednávateľom a Poskytovateľom, ako aj určenie podmienok poskytovania služieb psychologického poradenstva počas jej platnosti a účinnosti. 
2. Poskytovateľ sa zaväzuje poskytovať objednávateľov skupinové a individuálne služby psychologického poradenstva pre potreby Objednávateľa a Objednávateľ sa zaväzuje v dôsledku tomu zodpovedajúcemu záväzku zaplatiť poskytovateľovi dohodnutú odmenu za Služby psychologického poradenstva podľa tejto Zmluvy.
3. Základné členenie a stručný opis poskytovaných služieb psychologického poradenstva sú uvedené v Prílohe č. 1 a Prílohe č. 2 tejto Zmluvy. Podrobná špecifikácia a rozsah poskytovaných služieb psychologického poradenstva je uvedený v Prílohe č. 4 tejto Zmluvy.  Prílohy č. 1, 2 a 4 tvoria neoddeliteľnú súčasť tejto Zmluvy (ďalej len „Služby“).
4. Poskytovateľ poskytne Služby v zhode s príslušnými právnymi predpismi platnými v Slovenskej republike. Poskytovateľ sa zaväzuje, že Služby poskytne riadne a včas  a s potrebnou odbornou starostlivosťou a tomu zodpovedajúcou kvalitou. Súčasne Poskytovateľ vyhlasuje, že je personálne a odborne oprávnený a spôsobilý na poskytovanie služieb psychologického poradenstva podľa tejto Zmluvy. 
5. Objednávateľ sa zaväzuje poskytnúť  Poskytovateľovi súčinnosť a spoluprácu pri realizácii Služieb v priebehu plnenia tejto Zmluvy. V tejto súvislosti sa zväzuje poskytnúť všetky doklady,  údaje a informácie písomného a ústneho charakteru potrebné pre výkon činnosti Poskytovateľa podľa tejto Zmluvy.


Článok II.
Práva a povinnosti zmluvných strán

1. Poskytovateľ sa zaväzuje na mesačnej báze poskytovať Objednávateľovi Služby  stručne uvedené v Prílohe č. 1 tejto Zmluvy a podrobne špecifikované v bodoch 1 až 5 Prílohy č. 4 tejto Zmluvy (ďalej len ,,Paušálne služby“). Poskytovateľ mesačne poskytne Objednávateľovi paušálne služby v rozsahu vymedzenom v bodoch 1 až 5 Prílohy č. 4 tejto Zmluvy pričom Objednávateľ sa zaväzuje zaplatiť Poskytovateľovi za ich poskytnutie  odmenu vo výške uvedenej v bode 2 článku III. tejto Zmluvy.  
2. Poskytnutie paušálnych služieb, preukáže Poskytovateľ Objednávateľovi  za každé 3 mesiace trvania tejto Zmluvy vo výkaze prác, ktorý vyhotoví a doručí Objednávateľovi do 5tich pracovných dní po skoční každého 3 mesačného obdobia.
3. Na základe jednotlivých písomných objednávok Objednávateľa Poskytovateľ poskytne Objednávateľovi alebo jeho zamestnancom služby psychologického poradenstva nad rámec paušálnych služieb. Stručný opis tejto služby je uvedený v Prílohe 2 tejto Zmluvy a jej podrobná špecifikácia je uvedená v bode 6 Prílohy č. 4 tejto Zmluvy. Objednávateľ sa zaväzuje zaplatiť za poskytnutie týchto služieb nad rámec paušálu odmenu podľa bodu 3 článku III. tejto Zmluvy.
4. Objednávky na poskytnutie služieb nad rámec paušálnych služieb bude posielať objednávateľ prostredníctvom kontaktných osôb objednávateľa uvedených v Prílohe č. 3 tejto Zmluvy na email poskytovateľa ............................... Objednávka služieb nad rámec paušálu musí obsahovať, popis služieb psychologického poradenstva, ktoré Objednávateľ požaduje poskytnúť, ich predpokladaný rozsah, ako aj termín ich poskytnutia, ak je možné ho stanoviť. 
5. Poskytnuté služby nad rámec paušálu budú prevzaté kontaktnou osobou Objednávateľa uvedenou v  Prílohe č. 3 tejto Zmluvy podpisom preberacieho protokolu. Preberací protokol o prevzatí poskytnutých služieb nad rámec paušálu sa podpíše súhrnne raz po uplynutí príslušného štvrťroka a bude tvoriť povinnú prílohu každej faktúry. 
6. Poskytovateľ prostredníctvom niektorej z kontaktných osôb uvedených v Prílohe č. 3 tejto Zmluvy bez zbytočného odkladu prostredníctvom emailu potvrdí doručenie objednávky na poskytnutie služieb nad rámec paušálu. Súčasťou potvrdenia objednávky bude aj  predpokladaná cena Služieb nad rámec paušálu stanovená v zmysle bodu 3 článku III. tejto Zmluvy. 
7. V prípade poskytnutia Služieb pre zamestnancov Objednávateľa sa Objednávateľ zaväzuje zabezpečiť účasť zamestnancov na aktivitách organizovaných  v rámci Služieb poskytovaných na základe tejto Zmluvy.




Článok III.
Cena a Platobné podmienky
1. Zmluvné strany sa dohodli, že zmluvná cena za riadne plnenie predmetu tejto zmluvy je stanovená dohodou podľa zákona č. 18/1996 Z.z. o cenách v znení neskorších predpisov a vyhlášky č. 87/1996 Z. z. ktorou sa vykonáva zákon Národnej rady Slovenskej republiky 18/1996 Z.z. o cenách v znení neskorších predpisov.
2. Cena za poskytnutie paušálnych služieb uvedených v Prílohe č. 1 tejto Zmluvy je dohodnutá na sumu XXX/ za 3 mesiace platnosti a účinnosti zmluvy bez DPH. Cena za poskytnutie paušálnych služieb sa bude fakturovať štvrťročne, vždy do 15 dní po začiatku príslušného 3 mesačného obdobia platnosti a účinnosti Zmluvy. Zhotoviteľ do troch pracovných dní od začiatku každého 3 mesačného obdobia trvania tejto Zmluvy  vystaví a doručí faktúru na zaplatenie ceny za poskytnutie paušálnych služieb Objednávateľovi.
3. Ceny za poskytnutie služieb nad rámec paušálu sú uvedené  v cenníku  v Prílohe č. 2 tejto Zmluvy. Ceny za poskytnuté služby nad rámec paušálu sa budú fakturovať súhrne raz za 3 mesiace na základe objednávateľom podpísaného preberacieho protokolu podľa bodu 6 tohto článku Zmluvy, ktorý bude tvoriť prílohu každej faktúry.
4. Celková cena za splnenie predmetu zmluvy podľa článku I. tejto Zmluvy je stanovená dohodou zmluvných strán vo výške: XX eur (slovom: XX eur) BEZ DPH. 
5. Poskytovateľ nie je platiteľom DPH. V prípade ak sa Poskytovateľ, ktorý v čase uzatvorenia tejto zmluvy nie je platiteľom DPH, stane platiteľom DPH počas plnenia predmetu zmluvy, celková cena uvedená v tomto bode sa bude považovať za cenu vrátane DPH, a to od vzniku povinnosti poskytovateľa odvádzať DPH. 
6. K cene bez DPH bude uplatnená DPH v zmysle platných právnych predpisov v čase vzniku daňovej povinnosti.
7. Vykonané časti predmetu zmluvy budú prevzaté kontaktnou osobou Objednávateľa uvedenou v prílohe č. 3 tejto Zmluvy podpisom preberacieho protokolu. Preberací protokol o prevzatí vykonaných častí predmetu zmluvy sa podpíše súhrnne raz po uplynutí príslušného 3 mesačného obdobia a bude tvoriť povinnú prílohu každej faktúry. 
8. Faktúru s prílohami Poskytovateľ vystaví na fakturačnú adresu:
Železničná spoločnosť Slovensko, a.s.
Rožňavská 1
832 72 Bratislava
a doručí ju Objednávateľovi výlučne elektronicky na emailovú adresu a za podmienok dohodnutých v podpísanom Súhlase s elektronickým zasielaním faktúr (ďalej len „Súhlas“). Ak takýto Súhlas nemá Poskytovateľ podpísaný s Objednávateľom z prípadných predchádzajúcich zmluvných vzťahov, kontaktuje Objednávateľa na emailovej adrese zsskseud@slovakrail.sk.
       Objednávateľ požaduje uviesť vo faktúre údaje: číslo Zmluvy č. 460000XXXX/OVS/2026 a údaj  
       XXXXXX pre zúčtovanie faktúry objednávateľom.
9. Platby za poskytnuté Služby budú realizované Objednávateľom bezhotovostným platobným stykom. Splatnosť vystavenej faktúry je 30 dní odo dňa jej vystavenia Objednávateľovi. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti faktúry považovať najbližší nasledujúci pracovný deň. Za uhradenie faktúry sa považuje deň, v ktorom bude fakturovaná suma odpísaná z účtu Objednávateľa na účet Poskytovateľa.
10. Ak je Poskytovateľ platiteľom DPH a so sídlom v Slovenskej republike zaväzuje sa uvádzať na vystavenej faktúre čísla bankových účtov, ktoré sú zverejnené v zozname na webovom sídle Finančného riaditeľstva SR (ďalej len „zoznam FR SR“). V prípade, že Objednávateľ uhradí celkovú hodnotu faktúry na bankový účet uvedený na faktúre Poskytovateľa, ktorý ale nebol zverejnený v zozname FR SR a následne správca dane bude požadovať od Objednávateľa ručenie za DPH, Poskytovateľ sa zaväzuje z titulu náhrady škody uhradiť Objednávateľovi túto DPH v plnej výške do 10 (desať) dní od doručenia jej vyúčtovania Poskytovateľovi. Podkladom k vyúčtovaniu je fotokópia rozhodnutia správcu dane a doklad o jej úhrade. Objednávateľ sa z titulu oznamovacej povinnosti bankových účtov zaväzuje postupovať v súlade s platnou daňovou legislatívou.
11. V prípade, že Objednávateľ nedodrží lehotu splatnosti faktúry podľa tohto bodu z dôvodu, že Poskytovateľ nezverejnil svoj bankový účet uvedený na faktúre v zozname FR SR podľa platného zákona o DPH, Poskytovateľ nemá nárok na úrok z omeškania z titulu oneskorenej úhrady. Objednávateľ zároveň môže účtovať Poskytovateľovi zmluvnú pokutu vo výške 0,03 % zo sumy uhradenej Objednávateľom za Poskytovateľa za každý deň omeškania Poskytovateľa s povinnosťou voči správcovi dane podľa prvej vety, ak toto plnenie uhradil za Poskytovateľa Objednávateľ, pričom Poskytovateľ sa na účely tejto vety dostane do omeškania dňom nasledujúcim po dni, kedy Objednávateľ uhradil správcovi dane Poskytovateľa toto predmetné plnenie za Poskytovateľa až do dňa zaplatenia (t. j. pripísania na účet) Objednávateľovi Objednávateľom poskytnuté plnenie za Poskytovateľa. Pre vylúčenie pochybností, zaplatenie zmluvnej pokuty neobmedzuje právo Objednávateľa domáhať sa náhrady škody spôsobenej porušením povinností zabezpečených zmluvnou pokutou a to v celom rozsahu vzniknutej škody (i nad rámec výšky zmluvnej pokuty).




Článok IV.
Zabezpečenie dôvernosti citlivých informácií a ochrany osobných údajov
1. 	Zmluvné strany sú povinné zachovávať mlčanlivosť o informáciách, ktoré získali v súvislosti s plnením predmetu Zmluvy a získané výsledky nesmú ďalej použiť na iné účely ako plnenie predmetu Zmluvy, okrem prípadu poskytnutia informácií odborným poradcom Poskytovateľa (vrátane právnych, účtovných, daňových a iných poradcov alebo audítorov), ktorí sú viazaní všeobecnou povinnosťou mlčanlivosti na základe osobitných právnych predpisov alebo sú povinní zachovávať mlčanlivosť na základe písomnej dohody s dotknutou Zmluvnou stranou, alebo subdodávateľom, ak sa subdodávateľ podieľa na plnení predmetu Zmluvy, a ak je to potrebné na účely plnenia povinností Poskytovateľa podľa tejto Zmluvy. 
2. Povinnosť Poskytovateľa a Objednávateľa zachovávať mlčanlivosť o informáciách, ktoré  získali v súvislosti s plnením predmetu Zmluvy sa nevzťahuje na informácie, ktoré:
a) boli zverejnené už pred podpisom tejto Zmluvy; 
b) sa stanú všeobecne a verejne dostupné po podpise tejto Zmluvy z iného dôvodu ako z  dôvodu porušenia povinností podľa tejto Zmluvy; 
c) majú byť sprístupnené na základe povinnosti stanovenej zákonom, rozhodnutím súdu, prokuratúry alebo na základe iného záväzného rozhodnutia príslušného orgánu; 
d) boli získané Poskytovateľom, resp. Objednávateľom od tretej strany, ktorá ich legitímne získala alebo vyvinula, a ktorá nemá žiadnu povinnosť, ktorá by obmedzovala ich zverejňovanie. 
3. Zmluvné strany sa zaväzujú, že poučia svojich zamestnancov, štatutárne orgány, ich členov a subdodávateľov, ktorým sú sprístupnené dôverné informácie, o povinnosti mlčanlivosti v zmysle tohto článku Zmluvy. V rozsahu zaisťujúcom splnenie povinnosti mlčanlivosti podľa tohto článku Zmluvy, Poskytovateľ uzatvorí s každým subdodávateľom dohodu o mlčanlivosti, pokiaľ obdobný záväzok nevyplýva pre takého subdodávateľa zo zákona. Poskytovateľ vyhlasuje, že oboznámil svojich zamestnancov, ktorí sa budú podieľať na plnení tejto Zmluvy, s povinnosťou mlčanlivosti v zmysle tejto Zmluvy.
4. Zmluvné strany sa zaväzujú užívať dôverné informácie výlučne na účel, na ktorý im boli poskytnuté a zároveň sa zaväzujú dôverné informácie ochraňovať najmenej s rovnakou  starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom ak nie je v tejto Zmluve ustanovené inak, zaväzujú sa, že bez predchádzajúceho písomného súhlasu druhej Zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia dôverné informácie druhej zmluvnej strany tretej osobe. 
5. Zmluvné strany berú na vedomie, že pri plnení tejto zmluvy Poskytovateľom môže dôjsť k spracúvaniu osobných údajov. Zmluvné strany sa zaväzujú dodržiavať pri plnení tejto Zmluvy ustanovenia zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov ako aj Nariadenia Európskeho parlamentu a Rady (EÚ) č. 2016/679 zo dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane osobných údajov). 
6. Podmienky spracovania osobných údajov:
0. Pre vylúčenie pochybností, zmluvné strany majú za to, že pri plnení predmetu tejto Zmluvy výkonom činnosti Poskytovateľa a dochádza k spracúvaniu osobných údajov za účelom uvedeným v špecifikácii predmetu tejto Zmluvy. 
0. Vzhľadom na uvedené uvedomujúc si  nevyhnutnosť upraviť si vzájomné vzťahy medzi Objednávateľom ako Prevádzkovateľom a Poskytovateľom ako Sprostredkovateľom, a tým zabezpečiť ochranu osobných údajov pri týchto  spracovateľských operáciách v súlade s nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje Smernica 95/46/ES (všeobecné nariadenie o ochrane údajov) a zákonom č. 18/2018 Z. z. o ochrane osobných údajov a o zmene a doplnení niektorých zákonov, sa zmluvné strany zaväzujú dodržiavať ustanovenia Podmienok spracúvania osobných údajov  uvedených na webovom sídle Objednávateľa: 
https://www.zssk.sk/wp-content/uploads/2021/02/Podmienky-spracuvania-osobnych-udajov-v-mene-ZSSK.pdf (ďalej len „Dokument“), ktoré tvoria Zmluvu o výkone spracovateľských operácií v zmysle článku 28 všeobecného nariadenia o ochrane údajov, uzatvorenú podpísaním tejto Zmluvy ako Základnej zmluvy medzi Prevádzkovateľom a Sprostredkovateľom.
0. Tento Dokument je súčasťou tejto Zmluvy a tvorí časť jej obsahu.
0. Objednávateľ je oprávnený vykonávať zmeny v Dokumente najmä z dôvodu zmien príslušných právnych predpisov a zosúladenia s nimi, prípadne úplne nahradiť Dokument novým znením z týchto uvedených dôvodov. Akúkoľvek zmenu Dokumentu Objednávateľ zverejní na svojom webovom sídle:
https://www.zssk.sk/wp-content/uploads/2021/02/Podmienky-spracuvania-osobnych-udajov-v-mene-ZSSK.pdf. Minimálne 10 dní pred dátumom nadobudnutia účinnosti zmeny Dokumentu, resp. nového znenia Dokumentu písomne oboznámi Poskytovateľa s touto skutočnosťou s uvedením lehoty na vyjadrenie sa, aby mal Poskytovateľ možnosť sa s predmetnou zmenou Dokumentu oboznámiť a vyjadriť svoj súhlas, resp. nesúhlas („Oznámenie“).
0. V prípade, ak sa Poskytovateľ nevyjadrí k novému zneniu Dokumentu do  3 dní odo dňa doručenia Oznámenia, najneskôr však do nadobudnutia účinnosti zmeny Dokumentu, považuje sa to za súhlas so zmenou a akceptáciou nového znenia Dokumentu.
0. Za vyjadrenie súhlasu so zmenou Dokumentu sa považuje aj konkludentný prejav vôle Poskytovateľa spočívajúci vo vykonávaní faktických a právnych úkonov, ktorými po nadobudnutí účinnosti zmeny Dokumentu pokračuje v zmluvnom vzťahu s Objednávateľom. Od tohto okamihu sa zmluvný vzťah medzi Objednávateľom a Poskytovateľom riadi zmeneným Dokumentom.
0. V prípade nesúhlasu s navrhovaným znením Dokumentu je Poskytovateľ povinný informovať o tejto skutočnosti Objednávateľa za účelom vzájomnej dohody nového znenia Dokumentu, a to do  3 dní odo dňa doručenia Oznámenia, najneskôr však do dňa nadobudnutia účinnosti nového znenia Dokumentu.

	 
Článok V.
Doba platnosti a účinnosti zmluvy

1. Táto Zmluva sa uzatvára na dobu určitú 12 mesiacov od nadobudnutia platnosti. 
2. Táto Zmluva nadobúda platnosť dňom jej podpísania oboma stranami tejto Zmluvy a účinnosť prvým dňom kalendárneho mesiaca nasledujúceho po kalendárnom mesiaci v ktorom sa uverejní zmluva  v Centrálnom registri zmlúv Úradu vlády SR v zmysle § 47a zákona č. 40/1964 Zb. Občiansky zákonník v znení neskorších predpisov  (ďalej len Občiansky zákonník) a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len zákon o slobode informácií). V súlade s ust. § 5a tohto zákona dodávateľ  žiada objednávateľa o doručenie písomného potvrdenia o zverejnení Zmluvy bez zbytočného odkladu po jej zverejnení
3. Zmluvné strany týmto berú na vedomie, že Zmluva bude uverejnená v Centrálnom registri zmlúv Úradu vlády SR v zmysle Občianskeho zákonníka a zákona o slobode informácií.

Článok VI.
Ukončenie zmluvy

1. Pred uplynutím doby uvedenej článku V. bode 1 túto zmluvu možno ukončiť:
a) písomnou dohodou obidvoch zmluvných strán k dátumu v nej uvedenej,
b) vyčerpaním celkovej ceny uvedenej v článku III. bode 4 tejto Zmluvy
c) písomnou výpoveďou, a to i bez udania dôvodu s výpovednou dobou 3 mesiace, ktorá začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.
d) odstúpením od zmluvy  v prípade podstatného porušenia zmluvy v zmysle bodu 2 tohto článku Zmluvy.
2. Ktorákoľvek zo zmluvných strán môže zmluvný vzťah ukončiť odstúpením od zmluvy v prípade podstatného porušenia zmluvy druhou zmluvnou stranou. Za podstatné porušenie sa rozumie porušenie povinností uvedených v článku II. tejto zmluvy za predpokladu, že zmluvná strana, ktorá porušila svoju povinnosť, neodstráni tento stav ani napriek predchádzajúcej písomnej výzve druhej zmluvnej strany v dodatočnej lehote ňou určenej. Zmluva zaniká dňom doručenia písomného oznámenia o odstúpení od zmluvy druhej zmluvnej strane.
3. Zánikom  tejto Zmluvy, najmä odstúpením od nej, nie je dotknutá účinnosť tých ustanovení Zmluvy, ktoré majú zostať zachované aj po skončení jej platnosti a účinnosti, ide najme o ustanovenia týkajúce sa ochrany dôverných informácii a osobných údajov. 
4. Zánikom Zmluvy pred uplynutím doby uvedenej v článku V bode1 tejto Zmluvy nie je tiež dotknuté právo každej zo strán na náhradu škody a/alebo na vydanie bezdôvodného obohatenia.

Článok  VII.
Okolnosti vylučujúce zodpovednosť

1. Zodpovednosť zmluvných strán za čiastočné alebo úplné neplnenie zmluvných povinností je vylúčená, ak sa tak stalo v dôsledku okolností vylučujúcich zodpovednosť podľa § 374 a nasl. Obchodného zákonníka.
2. Zodpovednosť zmluvných strán za čiastočné alebo úplné neplnenie zmluvných povinností je vylúčená v týchto prípadoch:
a)	v dôsledku vyššej moci. Ak kedykoľvek v priebehu trvania tejto Zmluvy bude splnenie celej alebo časti akejkoľvek povinnosti ktorejkoľvek strany znemožnené alebo oneskorené z dôvodu vis major (živelná pohroma, vojnový konflikt, štrajk) (ďalej označené ako skutočnosť), uvedená strana je povinná zaslať druhej strane oznámenie o tejto skutočnosti do päť dní od dátumu výskytu tejto skutočnosti. 
b)	strana, ktorá sa odvoláva na vyššiu moc, využije, pokiaľ je to možné, všetko svoje úsilie na nápravu situácie a na odstránenie príčiny svojej neschopnosti plniť zmluvu v čo najväčšom možnom rozsahu a v primeranom čase. 
3. Pokiaľ vyššia moc pôsobí po dobu nepresahujúcu 90 kalendárnych dní, sú strany povinné splniť záväzky vyplývajúce z tejto Zmluvy ihneď ako účinky vyššej moci pominú, pričom dohodnuté termíny sa posúvajú o dobu pôsobenia vyššej moci. Zmluvné strany sú oprávnené sa v takomto prípade dohodnúť na novom termíne plnenia alebo iným spôsobom vysporiadať vzájomné oprávnené nároky.
4. Zmluvné strany sa zaväzujú upozorniť písomne druhú Zmluvnú stranu bez zbytočného odkladu najneskôr do piatich dní od dátumu vzniku skutočnosti na vzniknuté okolnosti vylučujúce zodpovednosť, brániace riadnemu plneniu tejto Zmluvy. Zmluvné strany sa zaväzujú, k vyvinutiu maximálneho úsilia na odvrátenie a prekonanie okolností vylučujúcich zodpovednosť.


Článok VIII.
Doručovanie


1. 	Doručením podľa tejto zmluvy sa rozumie prijatie zásielky Zmluvnou stranou, ktorej bola adresovaná. Za deň doručenia písomnosti prostredníctvom pošty zasielanej ako doporučená zásielka s doručenkou sa považuje takisto deň:
a)	v ktorom ju táto Zmluvná strana odoprela prijať,
b)	ktorým márne uplynula odberná lehota pre jej vyzdvihnutie si na pošte alebo, 
c)	v ktorý bola na nej zamestnancom pošty vyznačená poznámka „adresát sa odsťahoval“, „adresát je neznámy“ alebo iná poznámka, ktorá podľa poštového poriadku znamená nedoručiteľnosť zásielky.
2. 	Zmluvné strany sa dohodli, že v prípade e-mailovej komunikácie sa považuje písomnosť za doručenú v deň úspešného odoslania e-mailovej správy na určené e-mailové adresy, aj keď sa adresát s obsahom e-mailovej správy neoboznámil.
3. 	Objednávateľ a poskytovateľ sú povinní navzájom si oznámiť zmenu adresy na doručovanie, a elektronické adresy (e-mail) v lehote do 14 kalendárnych dní od ich zmeny. Ak objednávateľ alebo poskytovateľ v stanovenej lehote druhú stranu o zmene neinformuje, považuje sa doručenie písomností za riadne vykonané na poslednú známu adresu.

Článok IX.
Záverečné ustanovenia

1. Zmeny a doplnenia tejto Zmluvy je možné robiť formou vzostupne očíslovaných písomných dodatkov, podpísaných osobou oprávnenou zaväzovať príslušnú zo strán Zmluvy. To sa netýka zmeny adresy pre fakturáciu a kontaktnej osoby (včítane čísla telefónu, faxu a e-mailovej adresy), pri ktorých je postačujúce písomné oznámenie zmeny. Zmena bankových údajov je možná iba na základe písomného oznámenia zmluvných strán, pričom takéto oznámenie musí byť podpísané štatutármi tej zmluvnej strany, ktorá zmenu údajov oznamuje druhej zmluvnej strane.  Dodatky sa vyhotovujú v takom počte vyhotovení v akom počte je vyhotovená táto Zmluva a budú tvoriť neoddeliteľnú súčasť tejto Zmluvy. 
2. Žiadna zo strán Zmluvy nemá právo postúpiť túto Zmluvu ani akékoľvek práva alebo povinnosti z nej vyplývajúce bez predchádzajúceho písomného súhlasu druhej strany Zmluvy. Postúpenie a založenie pohľadávok a záväzkov vyplývajúcich z tejto zmluvy tretej osobe je možné len po predchádzajúcom písomnom súhlase podpísanom oprávnenými zástupcami oboch zmluvných strán.
3. V prípade kolízie ustanovení Zmluvy a Príloh tejto zmluvy majú prednosť ustanovenia Zmluvy. 
4. Ak bude akékoľvek ustanovenie tejto Zmluvy vyhlásené za neplatné alebo nevykonateľné, platnosť alebo vykonateľnosť ostatných ustanovení tejto Zmluvy zostane nedotknutá. Neuplatnenie práva strany Zmluvy alebo omeškanie pri vymáhaní jej práv podľa tejto Zmluvy nezakladá ani sa nebude považovať za vzdanie sa alebo stratu takýchto práv.
5. Železničná spoločnosť Slovensko, a.s. netoleruje akúkoľvek formu korupcie a zaväzuje sa konať                           v súlade so schváleným Protikorupčným programom: https://www.zssk.sk/protikorupcny-program. Zmluvná strana sa zaväzuje s Protikorupčným programom oboznámiť a postupovať v súlade s ním.
6. Táto Zmluva sa riadi a bude vykladaná na základe a v súlade s právnymi predpismi platnými Slovenskej republiky a miestom prerokovania všetkých sporov, ktoré môžu súvisieť s touto Zmluvou budú príslušné súdy Slovenskej republiky. Zmluvné strany sa dohodli, že všetky spory vyplývajúce z tejto Zmluvy sa budú prednostne riešiť formou vzájomnej dohody. V prípade ak nedôjde k dohode, budú spory s konečnou platnosťou rozhodnuté príslušným súdom v Slovenskej republike.
7. Táto Zmluva je vyhotovená v slovenskom jazyku v piatich exemplároch. Dodávateľ dostane dva exempláre a objednávateľ tri exempláre.
8. Neoddeliteľnou súčasťou tejto Zmluvy sú nasledujúce prílohy, ktorých ustanovenia sa použijú v rozsahu neodporujúcom ustanoveniam uvedeným v tejto hlavnej časti Zmluvy:

Príloha č.1:  Služby poskytované na mesačnej báze (paušálne služby)
Príloha č. 2: Služby poskytované na základe objednávok Objednávateľa (Služby nad rámec paušálu)
Príloha č. 3: Kontaktné osoby 
Príloha č. 4: Podrobná Špecifikácia poskytovaných služieb psychologického poradenstva


Za Poskytovateľa:						Za Objednávateľa:
V .............., dňa:...................... 					V Bratislave, dňa:......................


------------------------------------------	       			            ------------------------------------------
      Ing. Ivana Piňosová 	                      predsedníčka predstavenstva
 	 			           	                                 Železničná spoločnosť Slovensko, a.s.
		            



              -----------------------------------------
         Ing. Rastislav Glasa
					  			   podpredseda predstavenstva
		                            			          Železničná spoločnosť Slovensko, a.s.




















POSKYTOVANÉ PAUŠÁLNE SLUŽBY

	
	


Popis služby
	Celková suma za poskytnuté služby Suma (v € bez DPH)
1/

	
	· Odborná psychologická starostlivosť a podpora zamestnancov – telefonická, online alebo osobná odborná pomoc pri zvládaní pracovnej a osobnej záťaže, stresu, vyčerpania, náročných životných situácií a následkov traumatizujúcich udalostí vrátane psychoterapeutickej starostlivosti.
· Krízová intervencia a výjazdy do terénu – nepretržitá pripravenosť odborného krízového intervenčného tímu a fyzické výjazdy na miesto nehody alebo mimoriadnej udalosti na území Slovenskej republiky vrátane následnej odbornej starostlivosti.
· Linka pomoci a e-mail pre anonymné podnety – nepretržite dostupná telefonická linka pomoci a samostatná dôverná e-mailová adresa pre zamestnancov Objednávateľa a ich rodinných príslušníkov.
· Odborný digitálny obsah – odborné články, informačné a edukačné materiály, grafické podklady a ďalší obsah pre interné kampane určené zamestnancom a externé kampane pre cestujúcu verejnosť.
· Anonymizované dáta, podklady a odborné odporúčania – štyri štvrťročné anonymizované a agregované reporty o poskytnutých službách vrátane odborných konzultácií, odporúčaní a textových podkladov na podporu duševného zdravia a psychologického bezpečia.

Podrobný rozsah a podmienky poskytovania Paušálnych služieb sú uvedené v bodoch 1 až 5 Prílohy č. 4 tejto Zmluvy.
	















1/ Suma bude rozdelená na 4 rovnaké splátky a jednotlivé splátky budú poskytovateľovi poukazované paušálne vždy po skončení každého 3 mesačného obdobia.


Príloha č.1 k Zmluve č. 460000XXXX/OVS/2026 o poskytovaní služieb psychologického poradenstva

SLUŽBY POSKYTOVANÉ ZA ZÁKLADE OBJEDNÁVOK OBJEDNÁVATEĽA

	

P.č.
	

Popis služby
	Jednotková suma (v
€ bez DPH) školenie
/ prezentácia
	Suma (v € bez DPH) školenie / v priebehu trvania zmluvného vzťahu
2/

	1.
	Prezenčné preventívne školenia a príprava interných lektorov – realizácia celkovo ôsmich najmenej štvorhodinových školení počas 12 mesiacov podľa jednotlivých písomných objednávok Objednávateľa. 

Podrobný rozsah a podmienky služby sú uvedené v bode 6 Prílohy č. 4 tejto Zmluvy.
	
	

	Celková suma za poskytované služby:
	



Príloha č.2 k Zmluve č. 460000XXXX/OVS/2026 o poskytovaní služieb psychologického poradenstva

2/ Suma bude dodávateľovi uhrádzaná postupne za realizáciu konkrétnych výkonov podľa požiadaviek objednávateľa.
2



KONTAKTNÉ OSOBY

	P.č.
	Zoznam kontaktných osôb -
objednávateľ
	
telefón
	
email

	1.
	
	
	

	2.
	
	
	

	3.
	
	
	

	4.
	
	
	

	5.
	
	
	

	6.
	
	
	

	

	P.č.
	Zoznam kontaktných osôb -
poskytovateľ
	
telefón
	
email

	1.
	
	
	

	2.
	
	
	

	3.
	
	
	

	4.
	
	
	

	5.
	
	
	

	6.
	
	
	





























PODROBNÁ ŠPECIFIKÁCIA POSKYTOVANÝCH SLUŽIEB PSYCHOLOGICKÉHO PORADENSTVA

1. Predmet zmluvy
Predmetom zmluvy je poskytovanie služieb psychologického poradenstva, pričom pod Službami sa na účely tejto zmluvy rozumie +zabezpečenie odborných služieb v oblasti psychologickej starostlivosti, psychologickej podpory a krízovej intervencie pre zamestnancov objednávateľa, ich rodinných príslušníkov a pri nehodových alebo mimoriadnych udalostiach aj pre zasiahnutých cestujúcich. Služby sú určené pre všetkých zamestnancov objednávateľa, aktuálne viac ako 5 000 osôb.
Služby budú poskytované počas 12 mesiacov odo dňa účinnosti zmluvy. Poskytovateľ zabezpečí ich poskytovanie prostredníctvom odborne spôsobilého personálu pri zachovaní dôvernosti, mlčanlivosti a ochrany osobných údajov.
Účelom  zmluvy je zabezpečiť nepretržitú dostupnosť odbornej pomoci, pripravenosť na krízové situácie, následnú odbornú starostlivosť po traumatizujúcich udalostiach a preventívne aktivity podporujúce psychologické bezpečie zamestnancov.

2. Požiadavky na predmet zmluvy
1.	Odborná psychologická starostlivosť a psychologická podpora zamestnancov
Poskytovateľ zabezpečí odbornú psychologickú starostlivosť a psychologickú podporu pre zamestnancov objednávateľa, najmä pri zvládaní pracovnej a osobnej záťaže, stresu, vyčerpania, náročných životných situácií, medziľudských vzťahov a následkov traumatizujúcich, nehodových alebo mimoriadnych udalostí. Súčasťou služby je aj zabezpečenie odbornej psychoterapeutickej starostlivosti pre zamestnanca, ktorý bol pri výkone práce účastníkom traumatizujúcej udalosti, najmä priamym účastníkom vážnej nehody alebo mimoriadnej udalosti s následkom smrti alebo vážneho zranenia ľudí, a to osobitne so zreteľom na potreby rušňovodičov ako profesijne exponovanej skupiny zamestnancov, v súlade s § 33 ods. 3 zákona č. 513/2009 Z. z. o dráhach a o zmene a doplnení niektorých zákonov v znení neskorších predpisov. Psychologická podpora bude poskytovaná telefonicky, online alebo osobne podľa preferencie zamestnanca a s ohľadom na povahu konkrétnej situácie.

2.	Krízová intervencia a výjazdy do terénu
Poskytovateľ zabezpečí nepretržitú organizačnú a odbornú pripravenosť krízového intervenčného tímu na fyzický výjazd na miesto nehody alebo mimoriadnej udalosti na území celej Slovenskej republiky. Poskytovateľ musí počas celej doby trvania zmluvy disponovať organizačnými, personálnymi a materiálno-technickými kapacitami potrebnými na zabezpečenie fyzického výjazdu bez ohľadu na miesto a čas vzniku udalosti.
Požiadavku na aktiváciu krízového intervenčného tímu musí byť možné oznámiť 24 hodín denne, 7 dní v týždni prostredníctvom určeného kontaktného kanála. Po prijatí požiadavky poskytovateľ:


•	potvrdí jej prevzatie a aktiváciu odborného tímu najneskôr do 15 minút od oznámenia potreby objednávateľom alebo jeho určenou kontaktnou osobou,
•	začne v prípade potreby poskytovať telefonickú alebo online krízovú podporu bezodkladne, najneskôr do 30 minút od aktivácie,
•	najneskôr do 30 minút od aktivácie oznámi objednávateľovi predpokladaný čas príchodu tímu na miesto udalosti,
•	začne fyzický výjazd bez zbytočného odkladu s prihliadnutím na miesto udalosti, dopravnú dostupnosť a aktuálnu bezpečnostnú situáciu.
Pri určovaní predpokladaného času príchodu poskytovateľ zohľadní miesto udalosti, dopravnú dostupnosť a aktuálnu bezpečnostnú situáciu. Na základe aktivácie objednávateľa poskytovateľ zabezpečí fyzický výjazd odborného krízového intervenčného tímu na miesto nehody alebo mimoriadnej udalosti, pri ktorej je potrebné poskytnúť psychologickú prvú pomoc alebo krízovú intervenciu zasiahnutým zamestnancom objednávateľa alebo cestujúcim.
Počet členov a odborné zloženie tímu poskytovateľ prispôsobí charakteru a rozsahu udalosti, počtu zasiahnutých osôb a predpokladanému rozsahu potrebnej pomoci tak, aby bola intervencia poskytnutá bezpečne, včas a odborne.
Fyzický výjazd zahŕňa najmä:
•	stabilizáciu zasiahnutých osôb,
•	poskytnutie psychologickej prvej pomoci a krízovej intervencie priamo na mieste udalosti,
•	základné posúdenie potrieb zasiahnutých osôb,
•	identifikáciu potreby následnej alebo opakovanej odbornej podpory,
•	odporučenie ďalšieho odborného postupu,
•	vyhotovenie základného anonymizovaného záznamu o rozsahu poskytnutej služby na účely vykazovania a kontroly plnenia.
Ak objednávateľ požaduje fyzický výjazd, krízová intervencia nesmie byť zabezpečená výlučne telefonickou alebo online formou. Telefonická alebo online podpora poskytovaná pred príchodom tímu na miesto sa považuje za bezprostrednú podpornú službu a nenahrádza požadovaný fyzický výjazd.
Fyzické výjazdy krízového intervenčného tímu sú zahrnuté v cene služby spolu so všetkými vzniknutými nákladmi spojenými s aktiváciou tímu, dopravou na miesto udalosti a späť, odborným zásahom na mieste a bežným materiálno-technickým zabezpečením potrebným na vykonanie zásahu.
Poskytovateľ nie je oprávnený účtovať objednávateľovi za aktiváciu tímu alebo fyzický výjazd žiadnu ďalšiu cenu, cestovnú náhradu, hodinovú sadzbu, príplatok ani iný súvisiaci náklad nad rámec dohodnutej ceny služby.
Následná odborná starostlivosť
Ak si stav zasiahnutého zamestnanca vyžaduje následnú alebo opakovanú odbornú pomoc, poskytovateľ zabezpečí pokračovanie podpory vhodnou formou alebo sprostredkuje nadväzujúcu odbornú starostlivosť. Rozsah a forma následnej podpory sa určia podľa individuálnej potreby zasiahnutej osoby a odbornej indikácie poskytovateľa.




3.	Linka pomoci a e-mail pre anonymné podnety
Poskytovateľ zabezpečí nepretržite dostupnú telefonickú linku pomoci pre zamestnancov objednávateľa a ich rodinných príslušníkov, a to 24 hodín denne, 7 dní v týždni vrátane dní pracovného pokoja a sviatkov. 
Súčasťou služby bude zriadenie a prevádzkovanie samostatnej e-mailovej adresy určenej pre zamestnancov objednávateľa a ich rodinných príslušníkov, prostredníctvom ktorej budú môcť zasielať podnety, žiadosti o pomoc a požiadavky na psychologickú podporu. E-mailová adresa musí byť oddelená od všeobecných kontaktných adries poskytovateľa a jednoznačne identifikovateľná ako kontakt určený pre objednávateľa.
Poskytovateľ zabezpečí dôverný spôsob komunikácie, zachovanie mlčanlivosti a primeranú ochranu osobných údajov získaných prostredníctvom telefonickej linky a e-mailovej komunikácie.

4.	Odborný digitálny obsah
Poskytovateľ bude na základe požiadaviek objednávateľa poskytovať odborný a pomáhajúci digitálny obsah pre interné osvetové a informačné kampane určené zamestnancom objednávateľa, ako aj pre externé kampane smerované k cestujúcej verejnosti. Obsah bude zameraný najmä na edukáciu v oblasti duševného zdravia, zvládanie psychickej záťaže, prevenciu samovrážd, vyhľadanie odbornej pomoci a podporu psychologického bezpečia. Môže mať formu článkov, informačných materiálov, edukačných textov, grafických podkladov alebo iných foriem.

5.	Anonymizované dáta, podklady a odborné odporúčania
Poskytovateľ predloží počas 12-mesačného obdobia poskytovania služieb celkovo štyri anonymizované a agregované reporty. Každý report pokryje tri po sebe nasledujúce mesiace poskytovania služieb.
Report bude obsahovať najmenej:
•	prehľad všetkých realizovaných aktivít podľa jednotlivých druhov služieb a spôsobu ich poskytnutia,
•	agregované počty telefonických, e-mailových, online a osobných kontaktov,
•	počet aktivácií krízového intervenčného tímu a počet fyzických výjazdov,
•	agregovaný počet osôb, ktorým bola poskytnutá podpora,
•	prehľad realizovaných školení, ich tém, miest konania a počtu účastníkov,
•	prehľad odovzdaných digitálnych a odborných výstupov,
•	agregované tematické okruhy a identifikované riziká,
•	odborné odporúčania na zlepšovanie psychologického bezpečia, pohody a pracovných podmienok zamestnancov.
Poskytnuté údaje nesmú umožňovať identifikáciu konkrétnej osoby ani obsahovať údaje z individuálnych konzultácií. Poskytovateľ zabezpečí ochranu osobných údajov v súlade s platnými právnymi predpismi a zachová mlčanlivosť o všetkých skutočnostiach, o ktorých sa dozvie pri plnení zmluvy. Poskytovateľ bude poskytovať objednávateľovi odborné konzultácie, odporúčania a odborné textové podklady využiteľné pri interných osvetových a informačných aktivitách v oblasti 


duševného zdravia, zvládania psychickej záťaže, prevencie samovrážd, vyhľadania odbornej pomoci a psychologického bezpečia.
Poskytované podklady nesmú obsahovať údaje umožňujúce identifikáciu konkrétnej osoby ani obsah individuálnych konzultácií.

6.	Prezenčné preventívne školenia a príprava interných lektorov
Poskytovateľ zabezpečí prezenčné preventívne školenia v oblasti duševného zdravia a prípravu interných lektorov objednávateľa. Každé školenie bude trvať najmenej štyri hodiny. Objednávateľ požaduje realizáciu celkovo ôsmich školení počas 12-mesačného trvania zmluvy. Konkrétne témy, rozsah a forma jednotlivých školení budú určované objednávateľom podľa jeho aktuálnych potrieb a dohodnuté s poskytovateľom. Objednávateľ môže požadovať najmä realizáciu školení na tému duševného zdravia, zvládania stresu, prevencie vyhorenia, krízovej komunikácie, podpory zamestnancov po nehodových alebo mimoriadnych udalostiach, prípadne inú špecifickú tému alebo modifikáciu uvedených tém, rozsahu či formy vzdelávania. Cena školenia musí obsahovať všetky náklady súvisiace s prípravou a realizáciou školenia vrátane lektorskej činnosti, prípravy materiálov, cestovných nákladov a ďalších súvisiacich nákladov.

